Michael Schumacher erg beseer in ski-ongelukMichael Schumacher JONGSTE: Schumacher se toestand het versleg. Klik hier om meer te lees. Die sesmalige F1-wêreld renkampioen, Michael Schumacher, is erg beseer tydens ‘n ski-ongeluk in die Franse Alpe. Na berig word het Schumacher, wat ‘n helm gedra het, sy kop teen ‘n rots gestamp toe hy geval het. Hy besit ‘n vakansiewoning in die omgewing van die ongeluk. Hy is per helikopter na ‘n hospitaal geneem, en was by sy bewussyn. Sy lewe is glo buite gevaar. Sowat tien mense het reeds in die Alpe omgekom sedert ‘n waarskuwing vir sneeustortings op 26 Desember uitgereik is. Van die oorledenes is dood nadat hulle dit buite die afgekampte ski-hellings gewaag het. Een toeris is sowat ‘n kilometer ver deur die sneeustoting meegesleur. In die Oostenrykse Tirool het ‘n sneustorting ‘n sneutrein met 21 skiërs van sy spoor afgesleur, maar niemand is beseer nie. Die jongste ongevalle was in die Franse Alpe, maar ongevalle is vroeër ook in die Switserse, Italiaanse en Oostenrykse Alpe aangemeld. Twee Nederlanders wat in Oostenryk deur ‘n sneeustorting meegesleur is, het wonderbaarlik aan die dood ontkom.